kk ru kk kk kk kk kk kk ky kk kk kk ru kk es es es en ru en ru kk ru ky kk kk kk bg bg id kk kk kk de fr kk kk kk kk en kk kk kk en kk kk kk kk kk kk kk kk kk kk de fr kk de fr kk de da kk de de kk ru ru ru ru it ru kk en bg kk de kk de kk de kk de kk de kk de kk de kk de kk de kk de kk de kk kk kk en kk kk kk kk de kk de kk de kk de kk de kk kk ru ky kk ru kk kk kk kk ru uk uk kk es en uk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk kk ru kk ru kk
ӨНЕРДІҢ БИІГІНДЕ ТҰРЫП ӨМІРДЕН ӨТТІ — "Алматы-ақшамы" қоғамдық-саяси газеті
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
ҰСТАЗДА ДА ҰСТАЗ БАР, ұлағаты бір бөлек
САНДЫҚ ЖҮЙЕ САЛТАНАТ ҚҰРҒАН АЛМАТЫ
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
ӨНЕРДІҢ БИІГІНДЕ ТҰРЫП ӨМІРДЕН ӨТТІ
Алматы жұртшылығы мен зиялы қауым өкілдері Қазақстанның халық әртісі Зәмзәгүл Шәріпованы соңғы сапарға шығарып салды.
М.Әуезов атындағы мемле­кеттік академиялық драма театрында өткен қаралы жиынды театр директоры Асхат Маемиров  жүргізіп, аса дарынды талант иесінің қазақ өнеріне сіңірген еңбегіне тоқталып өтті:
– Зәмзәгүл Нүсіпбайқызы Шәріпова біздің театрға 60 жылға жуық өзінің шығармашылық қызметін, ғұмырын арнады. Осы жылдар ішінде ұлттық және әлемдік классикалық драматур­гияларда жүзден астам бейнені сомдады. Бір-біріне ұқсамайтын жүзден астам арудың «образдар галереясын» жасады. Сол сахналық кейіпкерлердің ішін­дегі шоқтығы биігі – М.Әуезовтің «Қаракөз» трагедиясындағы Қаракөз бейнесі. Қаракөз – Зәмзәгүл Шәріпованың сахна­лық бойтұмары, театр өнеріндегі «төлқұжаты». Қаракөздің ішкі психологиялық иірімдерін, қойы­лымдағы жынданар сәттегі эмоциялық жай-күйін Зәмзәгүл апай кәсіби шеберліктің шыңына көтеріп тұрып сомдай білді. Көрерменнің жүрегіне жеткізе білді. Сондықтан біздің қазақ театрының тарихына Қаракөз бейнесі алтын әріптермен жазы­лып қалды. Ұлы жазушы М.Әуе­зовтің өзі де Зәмзәгүл Шәрі­пованың дауысына, образ сом­дау­дағы шеберлігіне тәнті болып, «Трагедиядағы мен суреттеген, жазған Қаракөздің болмыс-бітімін Зәмзәгүл Шәріпова шы­найы, өте биік деңгейде жеткізді» деп баға беруі, тегіннен-тегін емес. Тіпті дауыс мәнеріне, үніне, қоңыр дауысына тамсанып: «Сенің атың Зәмзәгүл емес, Зәмзәм-Кәусар! Себебі, сенің дауысыңда керемет кәусар үн бар!» деп баға бергені көрермен­дердің жадында. Оның шығарма­шылық қызметі, өнер жолы біздің жас ұрпақ үшін жарқын үлгі болып қалады.
Қаралы жиында Мәдениет және спорт министрлігінің жа­уапты хатшысы Қуатжан Уәлиев Елбасы Нұрсұлтан Назарбаевтың Зәмзәгүл Шәріпованың дүниеден өтуіне байланысты жақын туыстары мен отбасы мүшелеріне жолдаған көңіл айту жеделхатын оқып берді.
Асанәлі ӘШІМҰЛЫ, Қазақ­станның және КСРО-ның халық әртісі, Қазақстанның Еңбек Ері:
— Бүгін заманымыздың заңғар актрисаларының бірі, театры­мыздың көркем де  табиғат берген сұлулығы мол, халқы­мыздың  сүйікті қызы Зәмзәм — Зәмзәгүлді, сонау Хадиша, Бикен, Шолпандармен бірге қайнасқан, ең соңғы Могиканды ортамыздан ақтық сапарға шығарып салғалы тұрмыз. Оның театрға сіңірген еңбегі орасан зор. Оның бойына біткен байлық сол — ұлттық өнерді бірнеше саты жоғары көтерген Зәмзәгүл бұл. Оның сыртқы жаратылысы қандай болса, ішкі әдемілігі де біріне-бірі сай еді. Мұхаңдардың, Ғабаңдардың, Сәбеңдердің аузы­на іліккен сұлу Зәмзәгүл. Сұлулықты да табиғат береді, табиғаттың сирек байлығы. Әйел затының әдемілігін өнер туын­дысы деп есептеуге болады. Зәмзәгүл бізден бес-алты жас үлкендігіне қарамастан құрдас­тай араласып еңбек еттік, сах­нада серіктес болдық. Зәмзәгүл­мен сахнаға шығудың өзі үлкен бақыт еді. Зәмзәгүлдің ойынына қарап, сөзін тыңдаудың өзі өнер болатын біздер үшін. Сәбит, Нүкетай, Торғын — осы бір топ жас театрға келгенде бізді қол­тығымыздан демеген, жоғарыда аталған аналарымыздың әрқай­сысы бір-бір мектеп еді. Олардың әрқайсысынан үйренгеніміз көп болды. Сахна эстетикасына, тәртібіне үйрендік. Сол үйрен­генімізді кейінгі жастарға беруге тырысып келеміз. Өнер дегеннің өзі осылайша сатыланып, алға қарай кете береді. Мұхтар Әуезов театрының осындай берік дәстүрі бар. Театр халыққа білім беретін, тәртіпті қалыптастыратын орта­лық. Зәмзәгүл де өнерімен кәусар судай ләззат пен денсау­лық сыйлаған үлкен өнер иесі болды. Сондай аяулы жан орта­мыздан кетіп жатыр. Оны жас кетті деп айта алмаймыз. Бірақ мұндай жанның кетуі халықтың қайғысы мен өкініші дер едім. Зәмзәгүлге жатқан жерің жайлы, топырағың торқа болсын дейміз. Зәмзәгүлді өмір бойы жүрегімізде сақтаймыз. Асыл адамды әрқа­шан ардақтаймыз.
Қаралы жиында Алматы қаласының әкімі Бауыржан Байбектің көңіл айту хатын қала әкімінің орынбасары Алмас Мәдиев оқып берді.
Сәбит ОРАЗБАЕВ, Қазақ­станның халық әртісі :
— Осы театрдың негізін қалаған аталарымыз бен анала­ры­мыздың өнегесін көрген, үлгісін кейінгі жастарға жеткіз­ген аса көркем, аса сұлу, аса инабатты, аса бауырмал Зәмзә­гүлді соңғы сапарға шығарып салып тұрмыз. Тәңірдің берген жасын жасап, көз жұмған сирек талант иесін Ана—Жер-Ананың қойнына тапсырғалы тұрмыз. Қазақтың сөз сөйлеу мәнері мен әдісі, Қазақ радиосынан бала­ларға айтқан ертегісі керемет ғажайып болатын. Даусы өте таза, мөлдір, ашық та әдемі, күн­дей жарық еді. Кешегі Ақтоқты мен Қаракөздің бейне­сін жоғары деңгейде ойнады. Алғашқыда «Беу, қыздар-ай!» деген спек­такльге қатысып, онда да басты рөлдің бірін ойнады. Бүкіл Қа­зақстанды гастрольмен арала­дық. Талай жерде бірге жүргенде ренжігенін, біреуді сыртынан ғайбаттағанын көрген де, естіген де жоқпыз. Қазақ радиосында диктор болып жүр­ген жерінен Рахила Қойшы­баева апамыз қолынан жетектеп теа­трға әкеліп: «Осы қыздан мықты актер шығады» деген еді. Бірақ Рахила анамыз оның қызығын көре алмады. Серке Қожамқұлов ағамыз да Сәбира Майқанованы кооперативтік техникумда оқып жүрген кезінде театрға алып келіп, ол өнердің шыңына шықты деуімізге болады. Зәмзәм өнердің шыңын­да тұрып, өмірден өтті. Соңында білімді де, қабілетті ұл-қыздары бар, анасына тартқан мейірбан балалар. Соңы жақсы, балалары аман болсын!
Қазақстанның халық әртісі Зәмзәгүл Нүсіпбайқызы Шәрі­пованың туған-туыстары мен жақындары атынан ұлы Мұстай сөз сөйлеп, жиналған жұртшы­лыққа ризашылық сезімін жеткізді.
Қазақстанның халық әртісі Зәмзәгүл Шәріпова «Кеңсай-2» зиратына жерленіп, «Арайлым» мейрамханасында рухына құран бағышталды.
Facebook Twitter Google+ VKontakte Odnoklassniki WhatsApp Telegram Viber Email арқылы бөлісу Басып шығару
ЗАҢСЫЗ САЛЫНҒАН 77 НЫСАН АНЫҚТАЛДЫ
ҰЛЫ МӘРТЕБЕЛІ ТЕАТР СӨЗ АЛАДЫ
ҰСТАЗДА ДА ҰСТАЗ БАР, ұлағаты бір бөлек
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
Добавить комментарий Отменить ответ
Ваш e-mail не будет опубликован. Обязательные поля помечены *
ҮКІЛІ ӨНЕРДІҢ ҮКІЛІ ҚЫЗЫНА ҚҰРМЕТ КӨРСЕТТI
КОММУНАЛДЫҚ ТӨЛЕМДЕР ТУРАЛЫ НЕ АЙТАСЫЗ?
Жаңа әліпбидегі ЖАЛПЫХАЛЫҚТЫҚ ДИКТАНТ
Қар келді, қарбалас келді
ӘЛІПБИ ӘЛЕМІ МЕН ӘДЕБІ
ШЫМБҰЛАҚТЫенді мөлдір шыныдан көре аламыз
БЕЛСЕНДІ ӨМІР – БЕЛСЕНДІ ҚАЛАXІ Азаматтық форум болып өтті
«ТАЛАНТ деген өңделмеген жауһар тәрізді»
ҚАР ЖАУСА, ҚАПЫ ҚАЛМАҢЫЗ!
ҚОС КОМПОЗИТОРҒА АРНАЛҒАН КЕШ
Қазақстан Республикасының Президенті-Елбасы Н.Ә. Назарбаевтың Қазақстан халқына Жолдауы
ҚАЗАҚСТАННЫҢ 100 ЖАҢА ЕСІМІ
№130, 15 қараша, 2018 жыл
Алма, Алматы және «Алматы ақшамы»
АТАҒЫН «ОЙНАТЫП», СЫЗДАНЫП ОТЫРАТЫНДАРҒА ЖАНЫМ АШИДЫ
ҚОҒАМНЫҢ ҮНІ МЕН ТЫНЫСЫ
«СУ СҰРАСАМ, СҮТ БЕРГЕН, АЙРАН БЕРГЕН…»
Газет Қазақстан Республикасының Мәдениет және ақпарат министрлiгiнде тiркелiп, тiркеу туралы №13246-Г куәлiгi берiлген.
Мекен-жайымыз: Индекс: 050022, Шевченко көшесi, 106 А
Тел.: +7 727 292 66 50,
Факс: +7 727 292 66 48
© Copyright 2018, "Алматы-ақшамы" қоғамдық-саяси газеті. Барлық құқықтар қорғалған.
Facebook Twitter Google+ WhatsApp Telegram Viber